บาทเปิด35.00/35.04 บาทต่อดอลล่าร์ กลับมาอ่อนค่า
เงินบาทเปิดตลาด 35.00/35.04 บาทต่อดอลล่าร์ กลับมาอ่อนค่าจากดอลล์แข็ง หลังประธานเฟดส่งสัญญาณปรับขึ้นดอกเบี้ยชัดเจน
15 ก.พ. 2560

เงินบาทเปิดตลาด 35.00/35.04 บาทต่อดอลล่าร์ กลับมาอ่อนค่าจากดอลล์แข็ง หลังประธานเฟดส่งสัญญาณปรับขึ้นดอกเบี้ยชัดเจน
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.00/35.04 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 34.98 บาท/ดอลลาร์
วันนี้เงินบาทปรับอ่อนค่าจากช่วงเย็นวาน เนื่องจากดอลลาร์สหรัฐกลับมาแข็งค่าขึ้นพอสมควรหลังจากที่นางเจเน็ต เยลเลน ประธานธนาคารกลางสหรัฐ (เฟด) ได้ส่งสัญญาณที่ชัดเจนในเรื่องการปรับขึ้นอัตราดอกเบี้ยนโยบาย ในช่วงการแถลงรอบครึ่งปีต่อคณะกรรมาธิการธนาคารประจำวุฒิสภา 
"เช้านี้บาทกลับไปอ่อนค่าจากเมื่อวาน คงเป็นเพราะดอลลาร์กลับมาแข็งค่าขึ้นมาก หลังจากที่นางเยเลน ออกมาส่งสัญญาณที่ชัดเจนมากขึ้นในเรื่องการขึ้นดอกเบี้ย" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 34.95-35.10 บาท/ดอลลาร์